|  |
| --- |
| **NÁRODNÁ RADA SLOVENSKEJ REPUBLIKY** |
| **VI. volebné obdobie** |

Číslo:.......................

**N á v r h**

poslanca Národnej rady Slovenskej republiky

Petra Osuského

**n a v y d a n i e**

zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších prepisov

Predkladá: Návrh na uznesenie:

Peter Osuský

Národná rada Slovenskej republiky

**s c h v a ľ u j e**

návrh poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon Národnej rady Slovenskej republiky

č. 270/1995 Z. z. o štátnom jazyku Slovenskej republiky v znení neskorších prepisov

**BRATISLAVA 2014**

NÁRODNÁ RADA SLOVENSKEJ REPUBLIKY

**VI. volebné obdobie**

**Návrh zákona**

**z ................. 2014,**

**ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších prepisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení nálezu Ústavného súdu Slovenskej republiky č. 260/1997 Z. z., zákona č. 5/1999 Z. z., zákona č. 184/1999 Z. z., zákona č. 24/2007 Z. z., zákona č. 318/2009 Z. z., zákona č. 35/2011 Z. z., zákona č. 204/2011 Z. z. a zákona č. 373/2013 Z. z. sa mení a dopĺňa takto:

V § 1 sa vypúšťa odsek 2. Odseky 3 a 4 sa označujú ako odseky 2 a 3.

V § 2 sa vypúšťa odsek 3.

V § 3 sa v odseku 2 v písmene c) vypúšťajú slová „a agenda cirkví a náboženských spoločností určená pre verejnosť“.

V § 3 v odseku 2 písmeno d) znie:

„d) vedú kroniky obcí; tým nie je dotknuté používanie jazykov národnostných menšín podľa osobitného predpisu5d), ani vedenie kroniky v inom ako štátnom jazyku.“

V § 3a sa za slová „podľa osobitného predpisu7c“ vkladá čiarka a slová: „ani používanie iných jazykov pri označovaní obcí, ich častí, ulíc, verejných priestranstiev a vyhotovovaní mapových diel“.

V § 4 ods. 3 znie:

„(3) V školách a v školských zariadeniach s vyučovacím jazykom slovenským sa pedagogická dokumentácia a ďalšia dokumentácia vedie v štátnom jazyku. V školách a v školských zariadeniach, v ktorých sa výchova a vzdelávanie uskutočňuje v jazyku národnostných menšín,8a) sa pedagogická dokumentácia vedie v jazyku príslušnej národnostnej menšiny.8b) Rozsah pedagogickej dokumentácie a ďalšej dokumentácie, ktorá sa v školách a školských zariadeniach s iným ako slovenským vyučovacím jazykom musí viesť aj v štátnom jazyku, ustanoví všeobecne záväzný právny predpis, ktorý vydá Ministerstvo školstva, vedy, výskumu a športu Slovenskej republiky.“

§ 5 sa vypúšťa.

V § 8 sa v odseku 4 vypúšťajú druhá až štvrtá veta.

V § 8 sa vypúšťajú odseky 6 a 7.

§ 9 a 9a sa vypúšťajú.

§ 11 sa vypúšťa.

**Čl. II**

Tento zákon nadobúda účinnosť dňom vyhlásenia.